Svadba (roman)
<s>Svadba je roman jugoslavenskog književnika Mihaila Lalića objavljen 1950.</s><s>U pitanju je njegov prvi roman, sa kojim započinje niz romana o narodnooslobodilačkoj borbi partizana na prostoru Crne Gore.</s><s>U njemu se pripoveda o partizanu Tadiji Čemerkiću, snalažljivom i hrabrom bivšem šverceru, koji pokušava da se oslobodi zatvora u Kolašinu kojim upravljaju četnici.</s><s>Iako je tematski vezan za Drugi svetski rat, u Lalićevom centralnom fokusu nije toliko sukob partizana i okupatora, već bratoubilačka zavada između partizana i četnika.</s><s>Sam naslov Svadba je simboličan, i vezan je za metaforičku predstavu komunističke revolucije kao proslave venčanja komunista sa slobodom.</s>

<s>U romanu su započete neke od osnovnih tema koje će Lalić razvijati dalje kroz svoj stvaralački opus poput: individualne slobode, kolektiviteta, ratne psihologije i ljudske potrebe za društvom.</s><s>Prema Lalićevim rečima Svadba sadrži sva njegova dela u malome: zatvor kao datu situaciju, oslobađanje kao cilj i proces između toga.</s><s>Tematska okosnica i karakterizacija junaka čvrsto su povezane sa tradicijom epskih narodnih pesama i Gorskim vijencom Petra Petrovića Njegoša.</s><s>Na osnovu Svadbe snimljen je istoimeni film u režiji Radomira Baja Šaranovića 1973.</s>

<s>Reference</s>

<s>Literatura</s>

<s>Spoljašnje veze</s>

<s>Romani 1950.</s><s>Crnogorska književnost</s>

